Kommissionens forordning (EF) nr. 914/2003
af 26. maj 2003
om den tredje offentliggørelse af de mængder af visse basisprodukter, som kan henføres under ordningen for aktiv forædling uden forudgående undersøgelse af de økonomiske forudsætninger
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 3448/93 af 6. december 1993 om en ordning for handelen med visse varer fremstillet af landbrugsprodukter(1), senest ændret ved forordning (EF) nr. 2580/2000(2), særlig artikel 11, stk. 1, tredje afsnit, og
ud fra følgende betragtninger:
(1) I henhold til artikel 21, stk. 1, i Kommissionens forordning (EF) nr. 1488/2001 af 19. juli 2001 om gennemførelsesbestemmelser til Rådets forordning (EF) nr. 3448/93 hvad angår henførsel af visse mængder af visse basisprodukter henhørende under traktatens bilag I under ordningen for aktiv forædling uden forudgående undersøgelse af de økonomiske forudsætninger(3) blev 60 % af mængderne af visse basisprodukter som offentliggjort i forordning (EF) nr. 1739/2002 af 30. september 2002 om den første offentliggørelse af de mængder af visse basisprodukter, som kan henføres under ordningen for aktiv forædling uden forudgående undersøgelse af de økonomiske forudsætninger(4), stillet til rådighed ved den første licenstranche.
(2) I henhold til artikel 23, stk. 1, i forordning (EF) nr. 1488/2001 blev 60 % af mængderne af visse basisprodukter som offentliggjort i forordning (EF) nr. 165/2003 af 30. januar 2003 om den anden offentliggørelse af de mængder af visse basisprodukter, som kan henføres under ordningen for aktiv forædling uden forudgående undersøgelse af de økonomiske forudsætninger(5), stillet til rådighed ved den anden licenstranche.
(3) I henhold til artikel 22 i forordning (EF) nr. 1488/2001 er opgørelsen som beskrevet i artikel 11 i forordning (EF) nr. 3448/93 regelmæssigt blevet revideret af Kommissionen og behandlet af ekspertgruppen. Det er blevet besluttet, at det er hensigtsmæssigt at foretage den tredje offentliggørelse af de disponible mængder.
(4) De resterende mængder af visse basisprodukter angivet med deres kode i den ottecifrede kombinerede nomenklatur, som kan henføres under ordningen for aktiv forædling til anvendelse ved fremstillingen af varer uden forudgående undersøgelse af de økonomiske forudsætninger, bør derfor offentliggøres i form af den tredje offentliggørelse.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Horisontale Spørgsmål i forbindelse med Handel med Forarbejdede Landbrugsprodukter uden for Traktatens Bilag I -
UDSTEDT FØLGENDE FORORDNING:
Artikel 1
De resterende mængder af visse basisprodukter, som er opført i bilag I til traktaten, og som kan henføres under ordningen for aktiv forædling uden forudgående undersøgelse af de økonomiske forudsætninger, er anført i bilaget til denne forordning i henhold til artikel 22 i forordning (EF) nr. 1488/2001.
Artikel 2
Denne forordning træder i kraft den 27. maj 2003.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. maj 2003.